Jonas Dal trådte til i klubben i vinter på en lejeaftale fra FC Midtjylland. Og den kontrakt har både ledelsen i Hobro og træneren selv arbejdet på at få mere permanent karakter. Det er lykkedes nu hvor parterne har indgået en to-årig kontrakt, og dermed får Hobro lov til at beholde den mand der har ført klubben helt til tops i 1. division - og som nu altså også får fornøjelsen, hvis det lykkedes for nordjyderne at rykke op i det fine selskab. - Jeg er rigtig glad for, at Hobro gav mig chancen for at stå i spidsen for holdet, og der er nærmest bare tale om en forlængelse, blot med den forskel, at jeg ikke længere vil være udlejet af FC Midtjylland. På den måde bliver tilhørsforholdet lidt mere naturligt, siger Jonas Dal onsdag aften til nordjyske.dk

Referat:
Topholdet i 1. division Hobro har helt åbent meldt ud, at de gerne ville have cheftræner Jonas Dal for sig selv. Nu er ægteskabet officielt.